
De  Auli  Gellii  vitae  temporibus  post  alios  accurate  egit  Baehrius  in  dissertatione, 
quae ,  ut  nuper  facete  dixit  homo  doctus ,  in  ingentibus  illis  Erschii  et  Grnberi 
catacumbis  sepulta  est.  Ubi  quum  muha  recte  observata  esse  videantur,  sunt 
tamen  quae  Baehrius  ad  definitionem  temporum  adhibere  neglexerit,  sunt  etiam 
quae  aHter  definienda  esse  censeam. 

Quo  tempore  Gellius  adulescens  in  scholis  fuit  XVI  1  et  ad  gramma- 
ticos  itavit  VII  6,  Terentius  Scaurus,  divi  Hadriani  temporibus 
grammaticus  vel  nobilissimus  (XI  15)  et  Hadriani  ut  videtur  praeceptor 
(vit.  L.  Veri  c.  2)  jam  mortuus  fuit;  nam  de  loco  in  ejns  Hbro  non  intellecto 
GelHo  Sulpicius  ApolHnaris  rogandus  fuit,  quem  adulescens  (adulescen- 
tulus  XX  6)  sectabatur  discendi  gratia,  hominem  memoriae  nostrae, 
ut  ait,  doctissimum  XIH  18.  Jam  hic  igitur  monemur,  adulescentiani  GelHi 
non  in  Hadriani  quem  ubique  Divum  appellat,  sed  in  Antonini  Pii  aetatem  incidisse. 

ApolHnarem  Sulpicium  sectatus  esse  videtur  inde  ab  anno  aetatis  septimo 
decimo  vel  duodevicesimo 5  nam  ad  eum  se  appHcuit,  cum  jam  adulescentulus 
praetextam  et  puerilem  togam  mutasset  magistrosque  tunc  sibi  ipse 
exploratiores  quaereret  XVIII  4;  quae  mutatio  inter  annum  aetatis  XV  et 
XVn  fieri  solebat  (Marquardt.  Enchirid.  V  1,  135)  In  hac  discipHna  GelHus  esse 
coeperat  inter  annos  p.  C.  146  et  150.  Nam  adulescens  Romae,  cum  etiam- 
tum  ad  grammaticos  itaret,  audivit  Apollinarem  Sulpicium,  quem 
in  primis  sectabatur  —  Erucio  Claro  praefecto  urbi,  dicere  etc.  VII  6. 
V^^idetur  autem  Erucius  Clarus  (de  quo  cf.  etiam  PHn.  epp.  II  9  Fronto  ed.  Naber 
p.  6)  praefectus  urbi  post  alterum  suum  consulatum  (146)  factus  esse,  quae  etiam 
Corsinii  sententia  est.    Etenim  XIII  1 8  Gellius  ApoUinarem  dicit  eidem  Erucio  Claro, 


qui  praefectus  urbi  et  bis  consul  fuit,  de  loco  quodam Catonis  rescripsisse 
se  praesente;  (nam  id  temporis  inquit  ego  adulescens  Romae  sectabar 
eum  discendi  gratia);  alioqnin  opinor  dixisset:  qui  postea  iterum  consul 
fuit  vel  tale  quid.  Quod  si  quaerimus,  quando  Gellius  natus  esse  videatur,  defe- 
rimur  ad  a.  p.  C.  fere  130,  non  ut  Baehrius  1.  1.  p.  48''  ad  a.  p.  C.  140.  His 
eisdem  annis  etiam  rhetores  Antoniura  Julianum  et  T.  Castricium  frequentabat. 
Hic,  quem  Fronto  ad  amic.  II  2  ed.  N.  p.  190  nostrum  appellat,  vir  a  D.  Ha- 
driano  in  mores  atque  litteras  spectatus,  Romae  locum  principem 
habuit  declamandi  ac  docendi  XIII  22;  sed  etiam  ille  docendis  publice 
javenibus  magister  fuit  XIX  9.  Adulescentulum  se  illo  tempore  fuisse  diserte 
dicit  XVm  9,  ubi  narrat  se  cum  magistro  et  condiscipulis  Puteolis  ferias  aestivas 
egisse.  Praeterea  jam  tum  consuetudo  ei  cum  Frontone  erat  XIX 8:  Adulescen- 
tulus  Romae  priusquam  Athenas  concederem,  quando  erat  a  ma- 
gistris  auditionibusque  obeundis  otium  ad  Frontonem  Cornelium 
visendi  gratia  pergebam.  Etiam  consuetudo  cum  Anniano  poeta  (XI  7  IX  10 
qui  in  fundo  suo  quem  in  agro  Falisco  possidebat  vindemiam  agitare  solebat  XX  8) 
huic  tempori  videtur  assignanda  esse ;  si  quidem  Annianus  Valerium  Probum  au- 
divit,  quem  sub  Nerone  vixisse  constat,  etsi  ad  Domitiani  tempora  vitam  pi'o- 
duxisse  verisimile  est  (Jahn  Proll.  ad  Pers.  p.  CXXXVII).  Num  jam  illo  tempore 
in  Juli  Paulli  poetae  familiaritate  fuerit,  quem  identidem  hominem  in  memuria 
nostra  doctissimum  appellat  (I  22  V  4  XVI  10)  incertum  est.  Hic  vir 
bonus  et  rerum  litterarumque  veteram  impense  doctus  in  herediolum 
quod  in  agro  Vaticano  possidebat,  Gellium  cum  Julio  Celsino  Numida  iuvitabat 
(XIX  7)  item  Frontonis  amico  (XIX  10). 

Si  Gellium  daodevicesimum  fere  annum  agentem  in  disciplinam  ApoUinaris 
sese  tradidisse  sumimus,  videtur  apud  hos  magistros  septem  fere  annos  versatus 
esse,  nam  quum  ex  angulis  secretisque  librorum  ac  magistrorum  in 
medium  jam  hominum  et  in  lucem  fori  prodiret  XIII  13  (ubi  se  studio 
juris  civilis  operam  dedisse  significat),  statim  a  praetoribus  lectus  in  judices 
esse  videtur,  ut  judicia  quae  appellantur  privata  susciperet:  eo  tempore 
dicit  se  hominem  adulescentem  fiiisse  a  poetarum  fabulis  et  a  rhetorum 
epilogis   ad  judicandas  lites  vocatnm. 

Qaum  autem  minores  XXV  annis  ad  judicia  non  admitterentur  (D.  XLII  1,  57. 
L  4,  8),  Gellii  nomen,  simulatque  hanc  aetatem  ezpleverit,  statim  in  albo  judi- 
cum  inscriptum  esse  putabimus. 

De  rebus  ad  jus  civile  pertinentibus  non  modo  ICtos  eorumque  libros  con- 
sulebat,  sed  etiam  grammaticos  cf.  XX  10,  ubi  a  grammatico  adulescens  appellatur. 
Eodem  tempore  Favorinum  plurimum  sectabatur  (ib.)  i.  e.  si  nostra  com- 
putatio  vera  est  c.  a.  155.  In  annos  prozime  sequentes  i^tur  omnia  cadent,  quae 
de  consuetudine  sua  cum  Favorino  (de  qua  nuperrime  dizit  M.  Hertzius  Ind.  lect. 
aest.  Vratisl.  h.  a.)  narrat:  velut  se  cum  eo  ad  Frontonem  visum  ivisse  11  26,  Do- 
mitio  Insano  grammatico  occurrisse  XVIU  7,  apud  balneas  Titias  IQ  1 ,  vel  in  area 
fori  Trajani  ambulasse  XIII  25,  Ostiae  fuisse  XVIII  1,  in  villa  Antiate  XVII  10, 

Quum  autem  dicit  Favorinum  salutationem  Gaesaris  opperientem  in  circulo 
doctorum  hominum  constitisse,  (IV  1  et  XX  1,  ubi  Sez.  Caecilius  ICtus  primas  par- 
les  agit),  apparet  hoc  ante  a.  161  accidisse  quo  anno  Antoninus  Rus  mortuus  est 
et  duo  Augusti  ad  imperium  accesserunt.  Sulpicius  Apollinaris  etiamtum  in  vivis 
erat,  nam  eum  percontatus  est  de  sensu  verborum  „intra  E^lendas",  cum  Romae 
a  consulibus  judex  extra  ordinem  da.tus  esset  XII  13. 

Quem  ubi  dicit  cum  Frontone  et  Festo  Postumio  (oratore  Numida,  Fronto  ad 
amic.  II  10  ed.  Naber  p.  200)  in  vestibulo  Palatii  fabulantes  stetisse  (XIX  13),  de 
eodem  tempore  cogitandum  erit.  Nam  his  ipsis  annis  ApoUinaris  obisse  videtur. 
Helvius  enim  Pertinax,  qui  postea  imperator  fuit,  natus  a.  126,  eo  magistro  usas 
est:  post  quem  idem  Pertinax  grammaticen  professus  est  vit.  Pert.  c.  1; 
ubi  post  quem  nonaliter  intellegi  posse  arbitror  nisi  post  ejus  mortem.  Pertinax 
autem  cum  in  grammatice  minus  quaestus  proficeret,  centurionatum  petiit  et  nactus 
est ,  deinde  praefectus  cohortis  in  Syria  fuit ,  deinde  bello  Parthico  indnstria  sua 
promeritus  est,  quod  a.  163  coeptum  esse  constat;  aliqnot  igitur  annis  ante  a.  163 
Apollinarem  decessisse  apparet. 

Etiam  disciplinae  dialecticae  hoc  eodem  tempore  Gellius  videtur  operam  de- 
disse  cf.  XVI  8,  ubi  de  libro  Aelii  Stilonis  in  Pacis  bibliotheca  a  se  reperto  loquitur. 

Novissimo  fortasse  Antonini  Pii  anno  Athenas  ad  capiendum  ingenii  cnl- 
tum  concessit  I  2,  Herodi  Attico,  viro  consulari  honore  praedito  (ib.  cos. 
fuit   143)  fortasse  ut  Baehrius  suspicatus  est,   per  Favorinum  commendatus.     Con- 

stat  certe  Athenis  Gellium  commoratum  esse  ante  Peregrini  Protei  mortem  (165  p.  C), 
quem  se  vidisse  dicit  quum  Athenis  esset  XII  11  et  audivisse  VIII  3.  Cal- 
visius  autem  Taurus  Berytensis  quo  magistro  se  usum  esse  identidem  commemorat, 
vir  memoria  nostra,  ut  ait^  in  disciplina  Platonica  celebratus  VII  10,  si 
Herodem  Atticum  docuit  (Philostrat.  vitt.  Soph.  II  1,  34)  qui  c.  101  natus  erat, 
illo  tempore  jam  senex  fuit.  (Hieron.  ad  a.  146:  Taurus  clarus  habetur).  Su- 
mimus  igitur  Gellium  annum  fere  trigesimum  primum  agentem  Athenis  ftiisse,  i  e. 
c.  a.  161  (Baehrius  cum  Dodwellio  1.  1.  p.  48  a.  159).  Quae  sententia  eo  optime 
confirmatur,  quod  Gellius  sodales  suos  Athenienses  earundemque  disciplinarum 
sectatores  ubique  ni  fallor  tam  constanter  juvenes  appellat  II  21,  VII  10,  XII  5, 
XV  1,  quam  se  ipsum  inHgistros  Romanos  frequentantem  adulescentem  fuisse  dicit; 
Varronem  opinor  secutus  qui  apud  Censorim.  d.  n.  c.  14  anno  trigesimo  adulescentiam 
finiri,  juventutem  incipere  dicit.  Unde  consentaneum  est,  iter  in  Graeciam  aliquot 
annorum  intervallo  distare  ab  aetate  XXV  annorum,  quam  adulescentiam  appellat. 

Ceterum  Baehrius  1.  1.  p.  45  recte  observavit,  GeUium  non  plus  uno  anno 
Athenis  videri  commoratum  esse;  unde  Eleusinem  VIII  3,  AeginamH  21,  Delphos 
XII  5,  Patras  XVIII  9  petivit.  Ejus.anni  aestatem  commemorat  U  21 ;  aestnm 
anni  medium  XVIH  10;  sidus  autumni  flagrantissimum  I  2;  Pythia,  quae  in  Sep- 
tembrem  incidebant  (Baehr  p.  44  b)  XII  5,  hiemem  XVII  8  et  longinquas  ejus  noctes 
praef.  4,  Saturnaha  XVHI  2  et  13.  Reditum  e  Graecia  in  ItaHam  ter  tangit,  et 
quidem  XIX  1  a  Cassiope  Brundisium  se  navigasse  narrat  mari  procelloso,  Brun- 
disium  navem  advertisse  IX  4;  XVI  6. 

Vitae  suae  partem  posterioreni  quae  iter  in  Graeciam  insecuta  est,  multo 
rarius  tangit  GelHus  neque  ita  ut  aHqua  ejus  pars  certo  tempori  assignari  possit. 
Apparet  eum  uxorem  duxisse  Hberosque  procreasse  (praef.  1),  in  foro  (XVI  10) 
arbitriis  simiHbusque  negotiis  occupatum  fuisse  (Xi  3).  A  quibus  quando  otium 
erat,  in  eisilem  studiis  versabatur,  nonnumquam  in  Praenestino  recessu  (XI  3).  Ubi 
fortasse  opicQS  ille  de  titulo  Hbri  Plutarchei  eum  percontatus  est,  quod  nuper  factum 
esse  dicit  XI  16.  Atque  omnino  ad  hoc  tempus  omnia  referenda  esse  viderentur, 
quae  nuper  facta  esse  dicit  (ut  XIII  31:  laudabat  vendi  ta  batque  se  quis- 
piam  in  libraria  sedens  homo  ineptus;  XV  4:  in  sermonibus  nuper 
fuit    seniorum   hominum    et   eruditorum    cett.;    II  24    legi    adeo    nuper    in 


Capitonis  Atei  conjectaneis;  nisi  quaestiones  quasdam  Athenis  in  Saturnalibus 
nuper  tractatas  esse  diceret;  sed  quod  1113,  7  nuperrime  se  Plauti  Fretum 
legisse  commemorat,  aperte  id  tempus  significat,  quo  in  Noctibus  suis  componendis 
occupatus  erat. 

Tam  raro  Gellium  de  aetate  sua  promotiore  loqui,  eo  magis  memorabile  est, 
quod  opus  auum  multis  demum  annis  post  reditum  e  Graecia  composuit. 

In  praefatione  quam  operi  absoluto  praemisit,  se  omnia  tempora  ad  con- 
tinuandam  coUectionem  coUaturum  esse  dicit,  quantum  vitae  mihi  deinceps 
deum  voluntate  erit,  quantumque  a  tuenda  re  familiari  procurandoqne 
cultu  liberorum  meorum  dabitur  otiura.  —  Progredietur  ergo  numerus 
librorum  —  cum  ipsius  vitae  quantuli  quique  fuerint  progressibus. 
Quum  autem  voluminibus  XX  illo  tempore  jam  ad  finem  perductis  nova  non 
adjecerit,  videtur  non  diu  operi  suo  supervixisse.  Etsi  autem  aliquot  annos  in 
compositionem  Noctium  insumsisse  potest  (v.  Baehrium  p.  50),  id  tamen  ex  omnibus 
quae  adhuc  disputavimus  apparet,  videri  eum  aut  novissimis  M.  Antonini  temporibus 
aut  Commodo  solo  imperante  scripsisse;  sed  potest  sane  etiam  Pertinaci  condisci- 
pulo  suo  apud  Sulpicium  ApoUinarem  superstes  fuisse. 

